ཕྱི་ལོ་༡༩༩༢ལོ་ཕྱི་ཕྱོགས་སུ་ཕེབས་ཏེ་༸སྐྱབས་རྗེ་མཁན་སློབ་རྣམ་གཉིས་གཙུག་རྒྱན་དུ་བསྟེན་པ་དང་།སླར་ཡང་གཡུང་དྲུང་བོན་གྱི་བཤད་སྒྲུབ་འདུས་སྡེའི་སྒོར་ཞུགས་ནས་ཕྱི་ལོ་༢༠༠༡བར་རྒྱ་གར་སྨན་རི་དགོན་དང་།བལ་ཡུལ་ཁྲི་བརྟན་ནོར་བུ་རྩེ་གཉིས་སུ་སྔ་རྗེས་སུ་༸སྐྱབས་རྗེ་མཁན་སློབ་རྣམ་པ་གཙོས་དཔོན་གསས་བཤེས་གཉེན་དུ་མའི་ཞལ་སྔ་འགྲིམས་ཤིང་མདོ་སྔགས་སེམས་གསུམ་དང་།རིག་པའི་གནས་བཅས་ལ་སྦྱོང་བརྩོན་གནད་སྨིན་གནང་བ་མ་ཟད་ཁྲིད་ལུང་དབང་གསུམ་གྱིས་ཐུགས་རྒྱུད་རབ་ཏུ་ཕྱུག་པར་མཛད།སློབ་སྦྱོང་གནང་བའི་དུས་ཚིགས་དེ་དག་གི་རིང་འཛིན་རིམ་འོག་མ་རྣམས་ལ་དཔེ་ཁྲིད་དང་།གཡུང་དྲུང་བོན་གྱི་ཆེས་མཐོའི་གཙུག་ལག་སློབ་གཉེར་ཁང་གི་ཚོགས་གཙོའི་ཐུགས་འགན་ཡང་བཞེས་མྱོང་ཡོད།